অ্যান্টিবডি
বি-কোষগুলি অভিযোজনশীল অনাক্রম্যতন্ত্রের অংশ। বি-কোষ এবং অ্যান্টিবডি বা প্রতিবস্তুগুলি একত্রে অনাক্রম্যতা বা রোগ প্রতিরোধের সবচেয়ে গুরুত্বপূর্ণ কাজগুলির একটি সম্পাদন করে থাকে: তারা দেহে অনুপ্রবেশকারী কোনও প্রতি-উদ্দীপককে শনাক্ত করে ও বিপুল সংখ্যক প্রতিরক্ষামূলক প্রোটিন উৎপাদন করে। প্রতিবস্তুগুলির ভৌত রূপ দুই ধরনের হয়। রক্তে দ্রাব্য প্রতিবস্তুগুলি বি-কোষ থেকে ক্ষরিত হয়ে রক্ত ও কলারসের মাধ্যমে দেহের সর্বত্র চষে বেড়িয়ে ঐ প্রতি-উদ্দীপকটির সমস্ত চিহ্ন দেহ থেকে মুছে ফেলে।
অনাক্রম্য প্রতিক্রিয়া
অনাক্রম্য প্রতিক্রিয়া বলতে প্রতি-উদ্দীপকের উদ্দীপনার ফলশ্রুতিতে দেহের অনাক্রম্যতন্ত্র কর্তৃক সৃষ্ট প্রতিক্রিয়াকে বোঝায়। প্রতি-উদ্দীপক রোগসৃষ্টিকারী জীবাণু যেমন ব্যাকটেরিয়া বা ভাইরাস হলে অনাক্রম্য প্রতিক্রিয়াটি ঐগুলি থেকে দেহকে প্রতিরক্ষা করে তথা অনাক্রম্যতা দান করে। আবার অনেক সময় দেহ নিজেই ভুলবশত দেহের নিজস্ব উপাদান (স্বয়ং প্রতি-উদ্দীপক), বা বহিরাগত নির্দোষ উপাদান (অতিসংবেদনশীলতা) এবং সংযোজিত অঙ্গ প্রত্যাখানের ক্ষেত্রে স্বয়ং-অনাক্রম্যতা নামক অবস্থার সৃষ্টি করতে পারে।